MODERN ฝ่าจุดต่ำ
หากสังเกตราคาหุ้น MODERN ช่วงระหว่าง 2 สัปดาห์มานี้ จะเห็นว่าราคาเริ่มมีการเปลี่ยนแปลงอย่างเห็นได้ชัด  “โดยเคลื่อนไหวไปในทิศทางบวก” ซึ่งราคาหุ้นค่อยๆ ปรับตัวขึ้นต่อเนื่อง จนราคาหุ้นกลับมาปิดที่ระดับ 5.70 บาท
17 พ.ย. 2560

คุณค่าบริษัท
หากสังเกตราคาหุ้น MODERN หรือ บริษัท โมเดอร์นฟอร์มกรุ๊ป จำกัด (มหาชน) ช่วงระหว่าง 2 สัปดาห์มานี้ จะเห็นว่าราคาเริ่มมีการเปลี่ยนแปลงอย่างเห็นได้ชัด  “โดยเคลื่อนไหวไปในทิศทางบวก” ซึ่งราคาหุ้นค่อยๆ ปรับตัวขึ้นต่อเนื่อง จนราคาหุ้นกลับมาปิดที่ระดับ 5.70 บาท
นับว่ามีวิวัฒนาการที่ดีขึ้นจากช่วงก่อนหน้าที่ราคาหุ้นมีแต่ปรับตัวลงเรื่อยๆ จนทำให้ทางด้านราคาหุ้น MODERN หมดเสน่ห์ไปเรื่อยมา ขณะเดียวกันในบางช่วงราคาหุ้นก็เคลื่อนไหวอยู่แต่ในกรอบแคบ อย่างเช่น 2 เดือนก่อนหน้าได้แต่เคลื่อนไหวแถวบริเวณ 4.76-4.86 บาทเท่านั้น
ทั้งนี้ เชื่อว่าการเปลี่ยนแปลงของราคาหุ้นรอบใหม่นี้เป็นการเข้าเก็งกำไรในเรื่องผลประกอบการ เพราะผลประกอบการในไตรมาส 3 และงวด 9 เดือนออกมาโตก้าวกระโดด
โดยผลการดำเนินงานไตรมาส 3 สิ้นสุดวันที่ 30 กันยายน 2560 บริษัทมีรายได้รวมขยับขึ้นมาอยู่ที่ 920.69 ล้านบาท จากงวดเดียวกันของปีก่อน 829.17 ล้านบาท ซึ่งมีรายได้จากการขาย ค่าเช่า ค่าบริการออกแบบและค่าก่อสร้างเพิ่มขึ้น ส่งผลให้บริษัทมีกำไรมีกำไรขยับขึ้นมาอยู่ที่  92.46 ล้านบาท หรือ 0.12 บาทต่อหุ้น จากงวดเดียวกันของปีก่อน 32.79 ล้านบาท หรือ 0.04 บาทต่อหุ้น
ขณะที่ผลการดำเนินงานงวดเก้าเดือน สิ้นสุดวันที่ 30 กันยายน 2560 บริษัทมีรายได้รวมทั้งสิ้น 2,302.74 ล้านบาท จากงวดเดียวกันของปีก่อน 2,400.30 ล้านบาท  แต่บริษัทยังมีกำไรขยับขึ้นมาอยู่ที่ 132.73 ล้านบาท หรือ 0.18 บาทต่อหุ้น จากงวดเดียวกันของปีก่อน 106.34 ล้านบาท หรือ 0.14 บาทต่อหุ้น ถือเป็นก้าวใหม่ที่จะเป็นแรงผลักดันให้ราคาหุ้นปรับตัวขึ้นไปได้ต่อไป
นอกจากนี้ จากผลประกอบการที่ดีในไตรมาส 3 ปี 2560 คาดจะเห็นกำไรที่ดีต่อเนื่องไปยังไตรมาส 4 เนื่องจากเป็นช่วงการส่งมอบเฟอร์นิเจอร์ให้แก่ลูกค้าโครงการอสังหาริมทรัพย์ และธุรกิจเฟอร์นิเจอร์โรงพยาบาล ทั้งภาครัฐและเอกชน และการขยายไลน์สินค้าเข้าสู่อุปกรณ์ใหม่ๆ อาทิ การก่อสร้างห้องผ่าตัด, ผ่าตัดส่องกล้องฉีดสี, อุปกรณ์ RTLS (ติดตามทั้งเครื่องมือแพทย์ และอุปกรณ์ต่างๆ) ซึ่งบริษัทคาดธุรกิจเฟอร์นิเจอร์จะช่วยเพิ่มรายได้และผลักดันการเติบโตในอนาคต
สิ่งสำคัญ ทางนักวิเคราะห์ บล.ดีบีเอส วิคเคอร์ส ปรับเพิ่มคาดการณ์กำไรปี 2560 ขึ้น 44% สะท้อนยอดขายที่ดีกว่าคาดและกำไรพิเศษในไตรมาส 3 ปี 2560 และปรับปี 2561 ขึ้น 20% สะท้อนยอดขายที่มีแนวโน้มดีขึ้น ส่งผลให้กำไรสุทธิปี 2560-2561 จะเป็น 203 ล้านบาท (17% จากงวดเดียวกันของปีก่อน) และ 220 ล้านบาท (เพิ่มขึ้น 8% จากงวดเดียวกันของปีก่อน)
อีกทั้ง MODERN ยังเป็นหุ้นที่มีการจ่ายปันผลในระดับสูงต่อเนื่อง ด้วยอัตราการจ่ายเงินปันผล (payout ratio กว่า 100%) จากเงินสดในมือของบริษัทที่ยังมีอยู่จำนวนมาก   แนะนำ “ถือ” โดยปรับราคาพื้นฐานเป็น 6.10 บาท
…
ผู้ถือหุ้นรายใหญ่
รายชื่อกรรมการ